Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 672/13/6609	Rimavská Sobota, 1.4.2014
EEČ : 2-49-40-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
dňa 20.03.2014 pred probačnou a mediačnou úradníčkou Okresného súdu Rimavská Sobota uzavreli obvinení XXXXX XXXXX, nar. XXXXX XXXXX, trvalým bydliskom XXXXX a XXXXX XXXXX, nar. XXXXX XXXXX, trvalým bydliskom XXXXX a poškodená XXXXX, nar. XXXXX XXXXX trvalým bydliskom XXXXX  zmier vo veci vedenej pod sp.zn.  2 M/2/2014. Poškodená uplatnila  nárok na náhradu škody vo výške 100 €. Škoda jej bola uhradená 18.03.2014. Obvinení zložili dňa 20.03.2014 na účet Krajskej prokuratúry Banská Bystrica peňažnú sumu každý vo výške 10 €, určenú na všeobecne prospešné účely, ktorá bude celá odovzdaná štátu na peňažnú pomoc poškodeným trestnými činmi podľa osobitného zákona 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Jesenské pod spisovou značkou ORP-1043/JE-RS-2013.
vedené za prečiny krádeže podľa § 212 ods. 2 písm. a) Trestného zákona a porušovania domovej slobody podľa § 194 ods. 1 Trestného zákona, oba spáchané formou spolupáchateľstva podľa § 20 Trestného zákona, ktorého sa dopustili na tom skutkovom základe, že 20.11.2013 okolo 14.30 h po vzájomnej dohode v Širkovciach vyliezli po múre rodinného domu č. 240 ku strešnej časti, odtiahli dosky, vnikli na povalu a následne do ďalších priestorov domu, z kabelky nachádzajúcej sa v spálni, odcudzili peňaženku s hotovosťou 100 €, čím spôsobili pre XXXXX škodu v uvedenej výške. 

Odôvodnenie: 

	Uznesením povereného príslušníka PZ Obvodného oddelenia PZ Jesenské sp. zn. ORP-1043/JE-RS-2013 zo dňa 22.11.2013 bolo podľa § 199 ods. 1 Tr. poriadku rozhodnuté o začatí trestného stíhania. Ďalším uznesením zo dňa 03.01.2014 bolo podľa  § 206 ods. 1 Trestného poriadku rozhodnuté  o vznesení obvinenia XXXXX XXXXX a XXXXX XXXXX za  prečiny krádeže  podľa § 212 ods. 2 písm. a) a porušovania domovej slobody podľa § 194 ods. 1 Trestného zákona,  spáchané formou spolupáchateľstva podľa § 20 Trestného zákona, ktorých sa mali dopustiť na skutkovom základe uvedenom vo výrokovej časti tohto uznesenia. 
	Po vykonaní potrebných vyšetrovacích úkonov mi poverený príslušník PZ  predložil dňa 03.03.2014  vyšetrovací spis s návrhom na podanie obžaloby. Vec bola odovzdaná probačnej a mediačnej úradníčke Okresného súdu Rimavská Sobota a bol daný súhlas na vykonanie mediácie. Probačná a mediačná úradníčka mi správu z mediácie predložila dňa 28.03.2014. 
	Preskúmaním spisového materiálu som zistil, že sú splnené všetky zákonom stanovené podmienky pre schválenie zmieru a následné zastavenie trestného stíhania. 
	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený a) vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 
	Prečinu krádeže podľa § 212 ods. 2 písm.a) Trestného zákona  sa dopustí ten, kto si prisvojí cudziu vec tým, že sa jej zmocní a a čin spácha vlámaním.  Za tento prečin ustanovuje zákon trest odňatia slobody  až na dva roky. Prečinu porušovania domovej slobody podľa § 194 ods. 1 Trestného zákona sa dopustí ten, kto neoprávnene vnikne do obydlia iného alebo tam neoprávnene zotrvá. Za uvedený prečin zákon ustanovuje trest odňatia slobody až na dva roky. Podľa § 20 Trestného zákona, ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám. 
	Dňa 20.03.2014 obvinení XXXXX XXXXX a XXXXX XXXXX  na Okresnom súde  Rimavská Sobota pred probačnou a mediačnou úradníčkou vyhlásili, že spáchali skutok, za ktorý sú trestne stíhaní. Vzhľadom na ďalšie dôkazy zabezpečené povereným príslušníkom PZ a to jednak výpoveď samotných obvinených, výpoveď  poškodenej, výpovede svedkov, zápisnicu  o obhliadke miesta činu a správu o výsledku porovnania pachových stôp,  neexistujú pochybnosti o tom, že sa skutku skutočne dopustili obvinení. Súčasne nie sú dané pochybnosti o tom, že vyhlásenie obvinených bolo vykonané slobodne, vážne a určito. Vyhlásenie bolo vykonané za prítomnosti zákonných zástupcov a taktiež aj samotný zmier bol uzavretý za účasti zákonných zástupcov, ustanovenej obhajkyne, ako aj zástupcu úradu práce, sociálnych vecí a rodiny. Obvinení sa ku spáchaniu skutku priznali už počas výsluchu na polícii. Zhodne uviedli, že sa dohodli na tom, že pôjdu kradnúť do domu poškodenej. XXXXX vyliezol po tehlách na strechu a odtiahol dosky. Potom podal rebrík XXXXX XXXXX. V dome našli peňaženku, ktorá bola v kabelke v skrini. V peňaženke bolo 100 €, ktoré si rozdelili po 50 eurách. Všetky peniaze minuli. Svoje konanie  oľutovali a prisľúbili, že už kradnúť nebudú.  
	Poškodená XXXXX  potvrdila, že spôsobená škoda jej bola 18.03.2014 v celom rozsahu uhradená. Ďalší nárok na náhradu škody neuplatnila. Vyhlásila, že chce uzavrieť s obvinenými zmier. 
	Svedkyňa XXXXX uviedla, že dňa 20.11.2013 za ňou prišiel jej brat XXXXX XXXXX aj so svojím kamarátom XXXXX pričom sa smiali a každý z nich jej ukázal 50 €. O tom, že jej brat peniaze ukradol sa dozvedela až neskôr a nevedeli o tom ani jej rodičia. 	
	Obvinení  zložili na účet prokuratúry každý sumu 10 €, ktorú je možné považovať za primeranú závažnosti spáchaných trestných  činov.  
	Obvinení aj poškodená  súhlasili s tým, aby bol schválený zmier, ktorý medzi sebou uzavreli dňa 20.03.2014 pred probačnou a mediačnou úradníčkou Okresného súdu Rimavská Sobota vo veci vedenej pod sp.zn. 2 M/2/2014 za prítomnosti zákonných zástupcov, obhajkyne a zástupce úradu práce, sociálnych vecí a rodiny.  
	Obvinení XXXXX XXXXX a XXXXX XXXXX doteraz neboli súdne trestaní a nemajú žiadny záznam v registri trestov.  V Ústrednej evidencii priestupkov Ministerstva vnútra SR taktiež nemajú žiadny záznam. V  mieste trvalého bydliska nie sú bližšie hodnotení. 
	Vzhľadom na uvedené skutočnosti, povahu a závažnosť spáchaného činu a ďalšie okolnosti prípadu, považujem vyššie uvedený spôsob rozhodnutia za dostačujúci. 
	Podľa § 215 ods. 1 písm. g) Tr. poriadku prokurátor zastaví trestné stíhanie, ak sa schváli zmier medzi obvineným a poškodeným. 
	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.

JUDr. Karol Rosinský
prokurátor